Bosta jinsabu maħsuda bil-mewt ta' Joshua Attard, Joshua r-raġel ta' 31 sena li tilef ħajtu aktar kmieni dalgħodu. Ilbieraħ fuq il-mezzi soċjali diversi nies bdew iħallu messaġġi u jitolbu talb għal Joshua, inkluż il-kantant Franklin li qasam ritratt tiegħu ma' Joshua waqt li kienu xogħol. Ħabiba tiegħu qasmet il-messaġġ li xeħet Joshua numru ta' jiem ilu, fejn offra l-għajnuna tiegħu lil dawk li m'għandhomx x'jieklu. Hu għamel dan minn qalbu sabiex dawk li forsi għaddejjin minn piż finanzjaru diffiċli minħabba s-sitwazzjoni tal-Covid-19 hu lest li jagħtu daqqa t'id. Aħna f'isem Gwida.mt insellmu l-memorja għażiża ta' Joshua u ngħaddu l-kondoljanzi tagħna lil martu, lil uliedu, il-ġenituri tiegħu u l-kumplament tal-familja. Ċertament li hi telfa kiefra għalihom u nittamaw li jsibu s-sabar f'dawn il-jiem diffiċli.